C'hwi a vo gwerzhet gant ho kerent, gant ho preudeur, gant ho nesañ ha gant ho mignoned, hag e lakaint kalz ac'hanoc'h d'ar marv.    C'hwi a vo kasaet gant an holl, abalamour da'm anv.    Met n'en em gollo ket ur vlevenn eus ho penn.    Derc'hel a reot hoc'h eneoù dre ho  kouzañvusted sioul.    Pa welot Jeruzalem kelc'hiet gant armeoù, gouezit eo tost he glac'har.    Neuze ar re a vo e Judea, ra dec'hint war ar menezioù; ar re a vo e-kreiz Jeruzalem, ra en em dec'hint er-maez anezhi; hag ar re a vo er parkeier, ra chomint hep mont e kêr.    Rak bez' e vint deizioù a gastiz, abalamour d'an holl draoù a zo bet skrivet da erruout.